Direcția Sanitar-Veterinară Gorj a depistat un focar de rabie în comuna Căpreni, județul Gorj. Autorităţile locale au fost alertate pentru a lua măsuri de siguranţă a animalelor, după ce o vulpe împuşcată a fost diagnosticată cu rabie. Direcția de Sănătate Publică Gorj atenționează proprietarii de animale să le supravegheze, iar dacă observă schimbări în comportament să anunțe imediat medicul veterinar. Vulpea infectată cu rabie a fost diagnosticată în urma analizelor de laborator.